
****

**บันทึกข้อความ**

**ส่วนราชการ** สำนักปลัด องค์การบริหารส่วนตำบลโรงเข้

**ที่** สป /2566 วันที่ เมษายน 2566

**เรื่อง** รายงานผลการดำเนินงานตามแผนปฏิบัติการป้องกันการทุจริต ประจำปี พ.ศ.2566 (รอบ 6 เดือน)

เรียน นายกองค์การบริหารส่วนตำบลโรงเข้

**เรื่องเดิม**

ตามที่องค์การบริหารส่วนตำบลโรงเข้ได้ประกาศใช้แผนปฏิบัติการป้องกันการทุจริต เพื่อยกระดับคุณธรรมและความโปร่งใส (พ.ศ.2566-2570) โดยเป็นการดำเนินการภายใต้ยุทธศาสตร์ชาติว่าด้วยการป้องกันและปราบปรามการทุจริตภาครัฐ ซึ่งกำหนดให้องค์กรในภาครัฐจัดทำแผนยุทธศาสตร์และแผนปฎิบัติการเพื่อให้หน่วยงานภารรัฐใช้เป็นกรอบแนวทางในการจัดทำแผนปฏิบัติการของหน่วยงานที่จะก่อให้เกิดประโยชน์ในการปฏิบัติราชการและบูรณาการในด้านการป้องกันปราบปรามและแก้ไขปัญหาการทุจริตคอรัปชั่นร่วมกันได้อย่างมีประสิทธิภาพ และตอบสนองกับนโยบายรัฐบาล สอดคล้องกับแผนบริหารราชการแผนดิน และแผนยุทธศาสตร์ชาติว่าด้วยการป้องกันและปราบปรามการทุจริต รวมถึงให้สอดคล้องกับกรอบการประเมินคุณธรรมและความโปร่งใสในการดำเนินงานของหน่วยงานภาครัฐ (Integrity and Tansparency Assessment:ITA) นั้น

**ข้อเท็จจริง**

องค์การบริหารส่วนตำบลโรงเข้ได้ดำเนินงานบันทึกโครงการ/กิจกรรม/มาตรการ/แนวทางตามแผนปฏิบัติการป้องกันการทุจริต ประจำปีงบประมาณ พ.ศ.2566 รอบ 6 เดือน (ตุลาคม 2565- มีนาคม 2566) ผ่านระบบ (E-PlanNACC) https://www.rongkhe.go.th ของสำนักงาน ป.ป.ช. และได้ดำเนินการรายงานผลการดำเนินงานตามแผนปฏิบัติการป้องกันการทุจริต ประจำปี งบประมาณ พ.ศ.2566 รอบ 6 เดือน (ตุลาคม 2565-มีนาคม 2566) เรียบร้อยแล้ว รายละเอียดตามเอกสารที่แนบมาพร้อมนี้

**ข้อเสนอแนะ**

เพื่อให้การดำเนินการประเมินและติดตามผลการดำเนินงานตามแผนปฏิบัติการป้องกันการทุจริตขององค์การบริหารส่วนตำบลโรงเข้เป็นไปด้วยความเรียบร้อย เห็นควรรายงานผลการดำเนินงาน ประจำปีงบประมาณ พ.ศ. 2566 รอบ 6 เดือน (ตุลาคม 2565-มีนาคม 2566) และประชาสัมพันธ์ให้ประชาชนทราบโดยทั่วกัน ผ่านทางเว็บไซต์ องค์การบริหารส่วนตำบลโรงเข้ [www.rongkhe.go.th](http://www.rongkhe.go.th) ต่อไป

จึงเรียนมาเพื่อโปรดทราบและพิจารณา

ลงชื่อ …………………………………………………………..….

( นางสาวมณฑิรา ติดพุก)

ตำแหน่ง นักวิชาการตรวจสอบภายในปฏิบัติการ

**ความเห็นปลัด..........................................**

ความเห็นนายก..........................................

(ลงชื่อ) .................……………………. (ลงชื่อ) ...........................................

( นางชนิดาภา จันทร์ทิมา) ( นายกุญช์พิสิฎฐ์ สังวรณ์)

ปลัดองค์การบริหารส่วนตำบลโรงเข้ นายกองค์การบริหารส่วนตำบลโรงเข้